202\_ m. \_\_\_\_\_\_\_\_\_\_\_\_\_ d. Sutarties Nr.

 1 priedas

**TECHNINĖ SPECIFIKACIJA**

2022-02- Nr. TS-

Vilnius

**ŠARVUOTŲ TRANSPORTERIŲ M113 ŠEIMOS ATSARGINĖS DALYS**

1. Lietuvos kariuomenė (*toliau– PIRKĖJAS*), pagal poreikį, iš įmonių (*toliau – TIEKĖJŲ*) numato įsigyti šarvuotų transporterių M113 šeimos atsarginių dalių (*toliau – PREKIŲ*), kurios privalo būti naujos, nenaudotos. PIRKĖJO šarvuotų transporterių M113 šeimą apima M113 A1, M577 A1, M113 A2, M577 A2, M113 G2 ir M113 G3 modifikacijos.
2. TIEKĖJAS PREKES privalo pateikti pakuotėje. Pakuotė – gaminys, pagamintas iš bet kokių medžiagų ir skirtas gaminiams pakuoti, apsaugoti, gabenti ir pateikti PIRKĖJUI.
3. TIEKĖJAS, pagal PIRKĖJO pateiktas paraiškas, privalo pateikti PREKES ne vėliau kaip per 60 kalendorinių dienų nuo užsakymo pateikimo. Atskirų PREKIŲ pristatymo terminas gali būti ir ilgesnis, bet ne daugiau kaip 240 kalendorinių dienų, jeigu tam yra PREKIŲ gamintojo (*ar autorizuoto platintojo*) raštiškai pateiktos pagrįstos priežastys.
4. TIEKĖJAS gali siūlyti lygiavertes PREKES, jei TIEKĖJO paraiškoje pateikiamas NATO nomenklatūrinis numeris (*angl. NATO Stock Number, NSN*) ar NATO tiekimo klasės kodas (*angl. NATO Supply Classification Code, NSC*) pakeičiamas, nustojamas naudoti arba nebegaminamas. Lygiavertės prekės, įvertinus leistinų nuokrypių pakitimus, turi atitikti FFF (*angl. form – fit – function*) taisyklę: **forma** – forma, dydis, matmenys, masė, svoris ir kiti vizualiniai parametrai turi būti kaip pirminės PREKĖS; **tinkamumas** – galimybė fiziškai susieti su visais kitais komponentais ir (*arba*) tapti jų sudedamąja dalimi; **funkcija** – veiksmas ar veiksmai, kuriems objektas buvo sukurtas atlikti turi būti kaip pirminės PREKĖS.
5. TIEKĖJAS kartu su PREKĖMIS turės pateikti gamintojo (*ar autorizuoto platintojo*):
	1. raštiškas priežastis ir atitikties sertifikatą (*angl. certificate of conformity*), jei pristatomos lygiavertės prekės pagal **4 punktą**;
	2. raštišką patvirtinimą dėl garantijos, jei ji ilgesnė nei nurodyta **7 punkte**.
6. TIEKĖJAS privalo pristatyti PREKES į PIRKĖJO Depų tarnybą (*Juozapavičiaus pr. 11, Kaunas*) pagal DDP INCOTERMS 2020 sąlygas.
7. TIEKĖJAS PREKĖMS suteikia PREKIŲ gamintojo garantiją, tačiau bet kuriuo atveju, ne trumpesnę nei 12 mėnesių. Garantija pradedama skaičiuoti nuo priėmimo-perdavimo akto pasirašymo dienos.
8. PREKĖMS, kurios dėl gedimų, garantijos termino metu, buvo pakeistos naujomis, TIEKĖJAS suteikia naują garantiją **7 punkte** nurodytam terminui.